**Света Катерина** (грчки: *Αγίας Αικατερίνης*) — средновековна црква во градот Солун, Егејска Македонија. Влегува во состав на Солунската епархија на Цариградската патријаршија. Во 1988 г. е прогласена за светско наследство на УНЕСКО како дел од Ранохристијанските и византиски споменици во Солун.

Историја
--------

Фреска „Исцелувањето на лепрозните", 1315 – 1320 г.
Храмот се наоѓа во северозападниот дел на Горниот Град. Подигнат е на крајот од XIII или почетокот на XIV век, но не се познати точната година и точниот светец на кој бил посветен. Судејќи по внатрешните укарси во фрегменти, датира од околу 1315 г. и постои претпоставка дека бил црква на манастирот „Христос Седржител". По падот на Солун во рацете на Османлиите за време на Бајазит II, црквата е претворена во муслимански храм и го добила името **Јакуп-пашина џамија** (турски: *Yakup Paşa Camii*). По потпаѓањето на Солун под грчка власт во 1912 г. црквата е посветена на Света Катерина.

Градбата има сложен четворен крстовиден план, со пет куполи и затворен надворешен трем кој води на исток во жртвеникот и ѓаконикот — денешниот параклис „Св. Ефимија". Во конхата на жртвеникот се зачувани фрески на јерарси и апостоли. Во куполата има пророци и ангели околу Христос Седржител. Во северозападната купола е Христос Емануил.

Во главниот храм се зачувани фрески на Христовите чуда — Свадбата во Кана, Исцелувањето на фатениот, на слепите, на лепрозниот, смирувањето на езерските води, и на разговорот на Исус со Самарјанката. Има и стари фрески со светци и испосници. Претпоставката дека бил посветен на Христос Седржител се должи на застапеноста на подробни сцени од житието на Христос.

Поврзано
--------

* Солунска епархија

Наводи
------

1. 1 2 3 4  „Ιεροί Ναοί. Αγία Αικατερίνα". Ιερά Μητρόπολη Θεσσαλονίκης. Посетено на 7 јуни 2016.
2. ↑  „Paleochristian and Byzantine Monuments of Thessalonika". UNESCO. Посетено на 11 јули 2016.
3. ↑  „ΠΑΓΚΟΣΜΙΑ ΠΟΛΙΤΙΣΤΙΚΗ ΚΛΗΡΟΝΟΜΙΑ UNESCO: Παλαιοχριστιανικά και Βυζαντινά μνημεία Θεσσαλονίκης". Hellenic National Commission for UNESCO. Архивирано од изворникот на 2016-12-24. Посетено на 2022-07-17. Занемарен непознатиот параметар `|access=` (се препорачува `|access-date=`) (help); Недостасува права црта во: `|access=` (help)
4. ↑  Kourkoutidou-Nikolaidou, E. Tourta, A (1997). „Wandering in Byzantine Thessaloniki". Kapon Editions. стр. 116–120. ISBN 960-7254-47-3. no-break space character во `|pages=` во положба 4 (help); Отсутно или празно `|url=` (help)
5. ↑  Papagiannopoulos, Apostolos. Monuments of Thessaloniki, Rekos ltd. 2015, p.69

Надворешни врски
----------------

* Црква „Св. Катерина" - Солун на Ризницата ?

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Византиски споменици во Солун |
| --- |
|  |
| УНЕСКО | 
* Византиска бања
* Свод на Галериј
* Ротонда („Св. Ѓорѓи")
* Црква „Св. Апостоли"
* Црква „Пресв. Богородица Казанџиска"
* Црква „Пресв. Богородица Неракотворна"
* Манастир „Влатадон"
* Црква „Св. Димитрија"
* Црква „Св. Катерина"
* Црква „Св. Пантелејмон"
* Црква „Св. Илија"
* Црква „Св. Никола Сирак"
* Црква „Св. Софија"
* Црква „Св. Спас"
* Латомски манастир
* Солунски ѕидини

 |  |
|  |
| Други | 
* Крстилница „Св. Јован Претеча"
* Базилика „3 Септември"
* Црква „Св. Архангели"
* Еди-куле

 |
|  |
| Музеи | 
* Музеј на византиската култура

 |

 |